27 במרץ 2019

**פרוטוקול הועדה לאיכות סביבה – ישיבה מס' 1**

|  |  |
| --- | --- |
| משתתפים: |  |
|  |  |
| נתלי שחף – יו"ר הועדה | תומר לשם |
| נאוה טל – מנהלת החינוך | אבי קיוויתי |
| מירה חן | הדר מיארה |
| נועם חן | אלה עין מור |
| אבינועם אבנון | גיא בלוך |

|  |  |
| --- | --- |
| נעדרים: |  |
|  |  |
| עמיר אריהן | רותם מורדוך |
| יפתח כהן | הייקה אהרונוף |
| גליה בן שוהם | נועה טריפ |
| אלן בייקר | שחר נוה |
| שילי דור חיים | תמי אדרי |
| פיונה קנטר | מריה דנון |
| נתן סאס | ציון עזרי |

תקציר

במהלך הפגישה הועלו לדיון הנושאים הבאים:

* תוכניות חינוכיות הפועלות ביישוב וכאלה שמחלקת החינוך מעוניינת לקדם ("אפשרי בריא", חיזוק הקשר בין הקהילה לטבע)
* עדכונים בנושא חפירת מאגר המורים.
* יוזמות קהילתיות שנמצאות כרגע בהקמה: גינה קהילתית ושביל פעיל ביער (מלווה במתקנים והסברים) – את שניהם יש להשלים עד יולי הקרוב.
* הפרדה במקור – הצבת פחי מחזור לאריזות פלסטיק וזכוכית. קידום קמפיין הסברתי בנושא.
* שת"פ עם החלה"ט בנושא הצבי הארצישראלי – תוכנית הכשרה לתושבים. בחינת מכירה של קומפוסטרים לתושבים + הדרכה, כפי שנעשה פה בעבר.
* עיקור/סירוס של חתולי רחוב – כרגע לא מטופל ולא מתוקצב.
* פאנלים סולאריים על גבי מבני ציבור ועידוד תושבים להקמת גגות סולאריים בבתיהם.
* ניקיון היער – יום פעילות של הצופים מתוכנן בתחילת אפריל במסגרת "יום המעשים הטובים".
* מדורת ל"ג בעומר יישובית – הועדה תנסה לקדם את הנושא ולצמצם את המפגע הסביבתי.
* מגבונים בצנרת הביוב – קידום קמפיין הסברתי בנושא המגבונים ביישוב.
* קמפיין הסברתי בנושא השימוש בשקיות פלסטיק וניסיון לצמצם את כמות השקיות במכולת של יוסי צפתי.
* פעילויות שוק קח-תן ויד שניה לצמצום הצריכה.
* נושא הקליטה הסלולרית והקרינה – ניסיון להציב אנטנות נוספות ברחבי היישוב, שיקטינו את פליטת הקרינה מהמכשירים הסלולריים של התושבים.
* שת"פ עם ועדת תחבורה בנוגע לתחבורה הציבורית ולחניית משאיות ברחבי היישוב (בדגש על משאית הסולר שחונה בקרבת מתחם גני היער).
* שת"פ עם ועדת ביטחון בנוגע לגדרות הפרדה ברחבי היישוב – לבחון את הצורך.
* קמפיין הסברתי בנושא מפגעי קקי כלבים
* טיפול מניעתי וקמפיין הסברתי בנושא מפגעי יתושים.
* ניטור אויר וחוקיות השימוש בקמיני עץ ברחבי היישוב.
* הצללה ברחבי היישוב בדגש על כמות וסוג העצים בעיקר בשלב ב'.
* פארק קהילתי – לחשוב מראש מה רוצים שיהיה בו.

מהלך הישיבה

1.סבב היכרות של המשתתפים.

2. סקירה של מנהלת החינוך: "חינוך זה בטבע שלנו".

- ביישוב פועלים 2 גני יער וכיתות ביה"ס יוצאות לפעילות ביער.

- חממת גידול ירקות ("מזרע לזרע") בגני הילדים ובביה"ס.

- גינה קהילתית – יוזמה בהקמה.

- הקמת שביל ביער – יוזמה בהקמה. צריך לסיים רכישה עד יולי. נקבעה פגישה עם קק"ל לתחילת מאי.

- פעילות ספורט לאורך השנה, ותוכנית חינוכית "אפשרי בריא" שהוגשה כמענה לקול קורא.

3. דיון חופשי – הצעות ורעיונות של חברי הוועדה:

נתלי שחף: מבקשת לעדכן את חברי הועדה במספר נושאים:

* **הפרדת פסולת במקור -** ישיבה צפויה לחתימת הסכם התקשרות עם תאגיד המחזור תמיר בתחילת אפריל, שבעקבותיה צפויים להציב פחי מחזור כתומים (לאריזות) ופחי מחזור לאריזות זכוכית ברחבי היישוב. הצפי לכ-4-5 פחים מכל סוג לכל היישוב.
* יער: שילי דור חיים היתה אמורה לסקור את נושא היער, אבל לא יכולה להגיע לישיבה. ככל הידוע העבודות להנחת הצנרת מתקיימות בהתאם לתוכנית. הערר שהוגש לבקשת ההיתר הנוסף של מקורות לכריתת עצים התקבל בחלקו. נאסרה כריתה מתוכננת של 14 עצים נוספים בכניסה ליער מכביש 425.
* **ביוב בואדי הסמוך למעין איתמר גרוסמן -** הוגשו שתי תלונות למשרד להגנת הסביבה ולחברת הגיחון לגבי הביוב הזורם בואדי שבין הר אדר למבשרת, והנושא מטופל.
* **השתלמות להכשרת תושבים בנושא הצבי הארצישראלי -** יוזמה של החברה להגנת הטבע בשיתוף הועדה לקיום השתלמות והכשרה לכ-25-40 תושבים בנושא הצבי הארצישראלי. ההשתלמות תתקיים לאורך 5 מפגשים שיתקיימו במהלך ספטמבר-דצמבר, ותועבר ע"י אנשי החברה להגנת הטבע – במטרה להפוך את התושבים לשגרירים ולהעלות את המודעות לסכנת ההכחדה, ולצמצום אזורי המחיה שלהם.
* **עיקור/ סירוס של חתולי רחוב** – משרד החקלאות מוציא מדי שנה קול קורא לסירוס חתולי רחוב וכלבים משוטטים. השנה היות וזו שנת בחירות, לא יצא קול קורא שכזה. למועצה אין בשלב זה תקציב לטיפול בנושא, אבל ננסה לברר דרך עמותות שונות כיצד לפעול.
* **פאנלים סולאריים** – יפתח כהן, חבר הוועדה (נמצא היום במילואים), מבקש לקדם את נושא הצבת פאנלים סולארים על מבני ציבור ביישוב. נשמח להקים צוות פעולה מצומצם לבחינת הנושא, הן של הקמת פאנלים סולאריים על מבני ציבור היישוב, והן של תוכנית עידוד לתושבים להקמת גגות סולאריים בבית.
* **יום ניקיון ביער** – רותם מורדוך, חברה בוועדה, ביקשה ליזום יום ניקיון יישובי בשיתוף ביה"ס ותנועות הנוער, כפרוייקט חינוכי. נאוה מעדכנת שמתוכננת פעילות כזו של הצופים והנוער במסגרת "יום המעשים הטובים" בתחילת אפריל.
* **מדורת ל"ג בעומר** – מריה דנון, חברה בוועדה, מבקשת להעלות את נושא מדורת ל"ג בעומר והנזק הסביבתי שהיא יוצרת. מבקשת לשקול חגיגה אלטרנטיבית/מדורה יישובית מרוכזת.
* **מגבונים בצנרת הביוב –** תושבים רבים משליכים מגבונים (גם רגילים וגם "מתכלים") לאסלות. כתוצאה מכך ישנן סתימות חוזרות ונשנות בצנרת הביוב היישובית, עד כדי נזק בלתי הפיך למשאבות במתקן הסניקה – נזק שמסתכם באלפי שקלים בשנה. הוועדה התבקשה לקדם פרוייקט הסברתי בנושא.
* לשאלת המשתתפים, מבהירה כי לועדה אין סמכויות ומדובר בועדה מייעצת בלבד. המלצות הועדה בנושאים השונים יועלו לדיון במליאת המועצה ושם תתקבל החלטה לגביהם.

המשך דיון של משתתפי הוועדה:

אלה עין מור מבקשת להעלות לטיפול הועדה:

* נושא ההצללה העירונית: שבילים.
* נגר עילי כחלק מהגינה הקהילתית. לחבר את השיח התיאורטי בגנים ובביה"ס למשהו מוחשי שרואים בשטח.

גיא בלוך:

* לחזק את נושא המיחזור.
* דגש חינוכי אצל הילדים – אם מלכלכים, אוספים. (אלה: פרויקט "אמץ גבעה").
* נאוה: ביום המעשים הטובים יצאו לנקות ביער.

אלה: גם נושא השקיות במכולת של יוסי.

נועם חן:

* לעדכן בפרסום המועצה את נושא השימוש בשקיות רב פעמיות.

אבי קיויתי:

- שיקום נופי של היער, האם אנחנו נהיה מעורבים? (נתלי: כן. ופה גם מקום הוועדה להמליץ).

חיים מנדל שקד:

מצטרף לישיבה, מברך את המשתתפים ומודה על תרומתם. מבטיח לדון בהמלצות הוועדה לכשיובאו למליאה.

נועם חן: צמצום פסולת ע"י שוק קח-תן . מכירה וכסף שחוזר לקהילה.

גיא בלוך: שהמועצה תעודד קומפוסט.

הדר מיארה: לשקול שת"פ עם המועצה למכירת קומפוסטרים + הדרכה

אבי קיוויתי: כמות הקרינה בגלל שאין אנטנה סלולרית קרובה היא גדולה יותר מהמכשירים.

אבינועם: כל נושא הקליטה הסלולרית צריך להיות מטופל, גם ברמה הבטחונית.

אבי: נושא הרכבת במבשרת צריך להעלות לדיון. תחנה באזור בית נקופה. המסילה עוברת 10 מטר מתחת לפני האדמה ושווה לנסות לייצר לחץ .

אלה: בהקשר הזה לנסות ליזום שאטלים של המועצה למקומות שאליהם נוסעים הרבה תושבים (למשל הר חוצבים).

אבינועם: איך מתארגנים ביישוב על תחבורה ציבורית יעילה?

נועם: פעילות ברמה היישובית של שימוש מופחת ברכבים פרטיים.

אבינועם: הגש האקולוגי יוזמה שלו. יוקם אחד נוסף בכביש 38.

גיל: אחת הבעיות הקשות של הצבי הם כלבי בר. אסור לצוד כלבי בר וחתולים משוטטים, משמידים כמויות של דו-חיים. הנזק הגדול הוא דווקא עם הדברים האלה ופחות עם צבאים.

אלה וגיל: נושא האכלת חתולי הרחוב.

נועם: נושא הגדרות ההיקפיות והגדרות בגני המשחקים. לנסות לצמצם את מה שלא הכרחי.

גם מערך הגדרות היישובי: חלק עם קודן וחלק עם מפתח.

הדר: להעלות את הנושא לוועדת ביטחון.

אבינועם: נושא הרעש. גם רעשים שהשכנים הרחוקים עושים, וגם שהשכנים הקרובים.

נתלי: הועברה טיוטא מהשלטון המקומי לחקיקת חוק עזר עירוני למניעת רעש. אשמח לבחון במסגרת הוועדה את הנושא. הטיוטא תשלח לחברי הוועדה במייל.

מירה: קקי של כלבים. נושא שדורש טיפול.

אבי: לפעמים ילדים מטיילים עם הכלבים, ולא נעים לבקש מהם.

מירה: בת"א אוספים. יש פקחים שמחלקים קנסות ואנשים התרגלו לאסוף.

נתלי: חוק עזר עירוני מאפשר להטיל קנסות עד 730 ₪, יכול להיות ששוה לאמץ אצלנו.

גיא: יש מתקנים קיימים. לבקש מהמועצה לדאוג לשקיות.

הדר: זה עניין של חינוך. כמו פרחי הבר

אלה: שילוט לאורך השביל ביער עם הסברים על פרחי הבר.

תומר: נושא היתושים. איך מטפלים? האם זה אצלנו או בשטחים.

נועם: לפרסם עלון לתושבים ולבחון ריסוס וטיפול מקצועי בנושא. להביא איש מקצוע שיבחן את הנושא ואת המקור.

נתלי: נושא מדורת ל"ג בעומר. מריה מבקשת לבחון הקמת מדורה יישובית.

הדר: מה התב"ע היישובית קובעת לגבי קמינים? מבקש לברר.

לבדוק ניטור אויר.

הדר: ניצול שטח הגג בביה"ס לפאנלים סולאריים. נושא העצים בשלב ב' בעייתי. איך ששתלו, המרווחים, האזורים שלא נטעו בהם עצים, חלקם ללא הגנה נדרשת לגזעים. לנסות לייער את היישוב. ששלב ב' יראה כמו שלב א'.

תומר: שווה לדבר עם ורד סינגר על נושא העצים.

אבינועם: המכנף הנאה הוא עץ בעייתי. בחירה לא טובה בשלב ב'. הוא עץ מהיר צמחיה ולכן נטעו אותו.

תומר: תחזוקת העצים בעייתית. חלק מהעצים רגישים לסס הנמר.

נועם: נושא הגיזום של העצים בעייתי. עובדי המועצה גוזמים את הגזע ולא רק את הענפים.

מירה: טיילה ברחוב הלל בירושלים ויש שם עצים מדהימים.

נועם: משאית הסולר שחונה בכניסה ליישוב, בצמוד לאזור של גני היער, מטפטפת ומזהמת את הקרקע.

גינות המשחקים בשלב א' מוזנחות.

אלה: בפארק לא לשים דשא. לפנות לגננים אקולוגיים.

אבינועם: לעשות חושבים גם בפארק שבאזור המרכז המסחרי.